## La Generalitat licita el contracte per a la redacció del projecte de millora de la CV-734 i la connexió amb la CV-740 i CV-742 a Xàbia

*** L’import del contracte ascendix a 344.978,45 euros i els treballs tenen un termini d’execució de 24 mesos
* La directora general d’Infraestructures Viàries incidix en el fet que es pretén “solucionar els problemes que presenten els accessos a Xàbia, sobretot en l’època estival”**

La Conselleria de Medi Ambient, Infraestructures i Territori ha licitat el contracte de servicis per a la redacció del projecte bàsic de millora de la funcionalitat de la carretera CV-734 i de la connexió amb la CV-740 i CV-742 a Xàbia per un import de 344.978,45 euros i amb un termini de 24 mesos.

La directora general d’Infraestructures Viàries, M. José Martínez Ruzafa, ha explicat que amb este projecte “es pretén donar una resposta als problemes de funcionalitat, temps de recorregut i seguretat viària que presenten els accessos a Xàbia, sobretot en l’època estival”, i ha afegit que l’actuació es realitzarà “minimitzant l’afecció ambiental”.

Cal recordar que Xàbia registra un increment de circulació de vehicles, especialment en època estival, ja que quintuplica la seua població. Actualment, l’accés al municipi i a les seues urbanitzacions des de l’AP-7 es realitza a través dels enllaços d’Ondara o Benissa, des de l’N-332; també des de la carretera autonòmica CV-734 i de les carreteres de la Diputació d’Alacant CV-740 i CV-742.

La carretera N-332, que servix de connexió entre l’AP-7 i la CV-734, continua presentant un trànsit elevat i genera problemes en altres municipis com Ondara i Gata de Gorgos.

A més, el Ministeri de Transports i Mobilitat Sostenible està redactant els projectes de traçat i construcció de la connexió AP-7 amb N-332 a Pedreguer i Gata de Gorgos, que escometen el disseny d’una nova connexió entre les dos vies. Esta actuació disminuirà el trànsit de l’N-332 i millorarà la seguretat viària en este tram i, al seu torn, connectarà el nou enllaç amb la carretera CV-734, que constituïx el principal accés a Xàbia.

En este sentit i com ha detallat Martínez Ruzafa, “es tracta d’una actuació prioritària, juntament amb la intervenció que desenrotllarà el Ministeri, per a aconseguir una solució adequada i completa”.

En definitiva, es poden diferenciar dos actuacions. D’una banda, la millora funcional de la CV-734 i de la connexió d’esta carretera amb les carreteres de la Diputació d’Alacant CV-740 i CV-742. Es tracta d’un tram d’aproximadament 7 quilòmetres.

I, d’altra banda, l’adequació en la connexió de la CV-734 amb la CV-740 i CV-742, que suposarà l’estudi de la situació actual del nuc format per les tres carreteres i la proposta de solucions per a la seua millora.

Fecha: 02/09/2025